શહેરોમાં એક ઘરમાં બે મિલકતવેરાનાં બિલો થકી પાણીનાં બે જોડાણો ધરાવતાં ઘણાં લોકો, પાણીનો બેફામ દુરુપયોગ કે બગાડ કરતાં લોકો, ગાડીઓ ધોવા,  મકાનનાં ધાબાં  ધોવા કે કૂતરાં નવડાવવામાં પાણી વેડફતા લોકોને તરસ્યાં ગામડાં,  સુકાતી ખેતી, લગ્ન પ્રસંગે પણ પાણીની અછત, માંડ ત્રણ-ચાર દિવસે ટેન્કરથી મળતું પાણી, ત્રણ-ચાર કિ. મી. ચાલીને વેંડા ખોદીને માંડ માટલું પાણી મેળવવા કલાકો વેડફતા માણસોની દુર્દશાનો કે તેની વેદનાનો  ખ્યાલ નથી.